PREDSTAVNICI SVJETSKE BANKE U RADOBOJU 


U Radoboju su u petak 21. svibnja boravili: Vera Dugandžić, 
Daniel Gibson i Marsha Gibson, predstavnici Svjetske banke te 
Igor Kreitmeyer, voditelj projekta iz Ministarstva kulture Republike 
Hrvatske. Zajedno sa članovima Jedinice za pripremu projekta 
ulaganja u zaštitu prirode , načelnika općine Radoboj, Anđelka 
Topolovca, ravnatelja Ivana Ištoka i stručne službe Javne ustanove 
za upravljanje zaštićenim prirodnim vrijednostima Krapinsko - 
zagorske županije, obišli su lokaciju buduće Zavičajne zbirke i 
Promidžbeno-edukacijskog centra u Radoboju. Domaćini su goste 
upoznali s projektima uređenja zgrada koje su nekada korištene za 
potrebe osnovne škole i prosvjetnih radnika, a sada dobivaju ili će 
dobiti novu namjenu. Radovi na uređenju stare školske zgrade su u 
tijeku, a uređenje zgrade bivše drvarnice i drugih okolnih objekata 
ovise o pomoći nadležnih ministarstava i institucija van Hrvatske. 
Po svemu sudeći stvari se kreću u pozitivnom smjeru jer ovo je bila 
jedna od najznačajnijih delegacija odgovornih ljudi koji su boravili 
u općini Radoboj, a o njima u mnogome ovisi realizacija zacrtanih 
planova. 

GLASILO OPĆINA RADOBOJ I JESENJE 


Broj 24 /Godina III. / 23. travnja 2010. 


Ovih dana nastavljeni su radovi na izgradnji vodovodne 
mreže za zaselke Galovići (Žutnički) i Osredečki u Gornjem 
Jesenju. U ljetnim mjesecima nedostatak vode najviše se osje- 
ti u ta dva zaselka, koji nakon kraćeg sušnog perioda potpuno 
ostanu bez vode, pa se opskrba vrši vatrogasnom cisternom. 
Protekle godine sedamdesetak cisterni vode dopremljeno je u 
ta dva zaselka što stvara prilične troškove mještanima i Općini 
koja sufinancira dovoz vode. 

Izradom tog dijela vodovodne mreže etapno se izgrađuje 
vodoopskrbni sustav naselja Gornje Jesenje, koji bi u konač- 
nici trebao biti okosnica opskrbe pitkom vodom većeg dijela 
Općine Jesenje. 


Kako teku radovi na izgradnji vodovodne mreže provjerio je i načelnik 
Ivan Maligec 


VATROGASCI _ PROSLAVILI DAN SsvoG 
ZASTITNIKA, SVETOG FLORIJANA 


UGINULI PSI. U KONTEJNERIMA ZA STARI 


PAPIR 


JESENJE 


IZGRADNJA VODOVODNE MREŽE U 


GORNJEM JESENJU 


STIŽE PRAVA STRUJA U ZASEOKE CVRTILI, 
JARCANI £ CEROVECKI U OPCINI JESENJE 


2 
TRAŽIMO IME 


Pred nama je drugi primjerak informativnog lista 
u kojem su objavljene informacije iz općina Jesenje 
i Radoboj. Na naslovnici je naslov «Radobojsko — 
Jesejanjski list». Željeli bismo saznati vaše mišljenje, 
poštovani čitatelji, o tome je li to najbolji izbor ili bi 
naše novine trebali imenovati nekim drugim nazi- 
vom. Stoga vas pozivamo da razmislite o tome i da 
nam pošaljete svoje mišljenje. Konkretno, jeste li za 
to da naziv lista ostane kakav je sada ili imate određe- 
ni novi prijedlog. Svoje prijedloge možete dostaviti u 
općine Jesenje ili Radoboj do 20. lipnja 2010. Odlučili 
li se Uredništvo za određeni prijedlog, autor će biti 
nagrađen. 
Hvala na suradnji. 


PREDSTOJI ZANIMLJIVA SJEDNICA OPĆINSKOG 
VIJEĆA RADOBOJ 


Predsjednik Općinskog vijeća Općine Radoboj, Alojz 
Sajko, sazvao je 7. sjednicu Općinskog vijeća za petak 4. lipnja. 
Po svemu sudeći biti će to zanimljiva sjednica, jer su prijed- 
logom dnevnog reda obuhvaćene zanimljive teme. Tako će se 
raspravljati o izvršenju Proračuna Općine za 2009. godinu, o 
osnovici i koeficijentima za obračun plaće načelnika i njegovog 
zamjenika, o visini naknade za rad predsjednika Općinskog 
vijeća te naknadi troškova članovima Općinskog vijeća za pri- 
sustvovanje sjednicama. Ništa manje značajne neće biti ni toč- 
ke dnevnog reda koje se odnose na davanja prethodnih sugla- 
snosti na promjenu cijena odvoza smeća i opskrbe vodom te 
Izvješće o radu načelnika u drugoj polovici prošle godine. (vir) 


PREDSTOJI DERATIZACIJA 

Dragutin Cvrtila sada bez problema može koristiti agregat za varenje 


Nakon dugogodišnjih molbi, pregovora, razgovora. .. ko- 
načno je u zaselke Cvrtili, Jarčani i Cerovački u Općini Jesenje, 
stigla "prava" struja. Naime, u tim zaselcima dolazilo je do ve- 
likih oscilacija u naponu struje, zbog dotrajalosti električnih 
vodiča i udaljenosti trafostanice. U večernjim satima bilo je ne- 
moguće u jednom kućanstvu koristiti više aparata odjednom, 
jer nisu mogli funkcionirati, a i dolazilo je do čestih kvarova 
na njima. Mještani su s oduševljenjem dočekali taj trenutak, 
jer kako kažu u današnje vrijeme život bez struje je nezamisliv. 
Jedan od mještana koji je godinama zbog slabe struje trpio 
podosta štete je Dragutin Cvrtila iz zaselka Cerovački. On 
nam je rekao:"Nakon dvadeset godina otkako u našem zasel- 
ku postoji trofazna struja napokon smo dobili pravu struju da 
možemo koristiti sve te aparate koji su nam zbog slabe struje 
sve ovo vrijeme bili gotovo neupotrebljivi". Supruga Mirjana 
se nadovezala: "Sad konačno možemo u pećnici ispeći kolače, 
ovim putem zahvaljujemo se načelniku Ivanu Maligec koji si 
je uzeo truda da se riješi taj dugogodišnji problem". 


Početkom lipnja na području općine Radoboj provodit će se preventivna deratizacija u svim domaćinstvima. Deratizacija znači ukla- 
njanje odnosno smanjivanje broja glodavaca (štakori i miševi). Miševi i štakori mogu biti izvor zaraze ili prenositelji uzročnika zaraznih bo- 
lesti među kojima su neke i smrtonosne poput salmoneloze, bjesnoće, leptosproze, kuge i mišje groznice. Isto tako mogu zagaditi (izmetom, 
mokraćom, glakama) i pojesti hranu za ljude i životinje i oštetiti instalacije. 

S obzirom da glodavci za svoj život trebaju zaklon, hranu i vodu uklanjanjem tih uvjeta smanjit će se i njihov broj. To znači da ljudi 
svojim postupcima sami odlučuju koliko će glodavaca imati u svojoj životnoj sredini. 

Svakodnevnim uklanjanjem ostataka hrane i otpada na za to predviđena mjesta (kante i kontejneri za smeće) te čuvanjem hrane u 
zaštićenim spremnicima eliminirat ćemo važan uvjet za njihov opstanak, a to je hrana. Poseban naglasak treba dati načinu čuvanja kukuruza 
u «koružnjacima» na način da se «koružnjak» opasa čeličnom žicom sa rupicama promjera do 6 milimetara kroz koje ne mogu prolaziti 
miševi i štakori. «Ruženi» kukuruz i drugu hranu za životinje čuvati u nepropusnim posudama sa poklopcem bez rupa i pukotina. 

Postavljanje rasutih i krutih otrova koje zbog opasnosti od trovanja ljudi i domaćih životinja trebaju postavljati za to osposobljeni 
djelatnici mora biti nadopuna, a ne jedina mjera kojom će se smanjiti broj glodavaca. 

Tijekom provođenja trovanja glodavaca molimo vas da omogućite slobodan pristup ekipi radi postavljanja otrova na mjesta gdje 
glodavci najčešće borave. Isto tako vas molimo da ne premještate meke te da onemogućite djeci i domaćim životinjama da dođu u kontakt 


sa otrovom. 
Sa nadom u zajednički uspjeh 


Ivan Lipovac, dr. med., spec. epidemiolog 


RADOBOJSKO-JESEJANSKI LIST: Nakladnik: Općina Radoboj. Za nakladnika: Anđelko Topolovec, 
UREDNIŠTVO: Branka Oslić, Ivan Habjanec, Ana Kranjčec, Ivan Maligec, Darko Potočki, grafički urednik, 
Snježana Rihtar, Vinko Rihtar, glavni i odgovorni urednik. 

Lektori: Branka Kuća, tekstovi iz općine Radoboj, Ana Kranjčeci Danijela Draganić , tekstovi iz općine Jesenje. 


Adresa uredništva: Radoboj 8, 49232 Radoboj, Ze/: 049/349-110, fax: 049/349-109, e-mail: radobojekr.t-com.hr. 
Gornje Jesenje 103, 49233 Gornje Jesenje, fe/: 049/375-503. e-mail; jesenje2(Qjesenje.hr. 


Tisak: Papir market Krapina. 


List je besplatan i izlazi mjesečno. 


OPĆINA POMAŽE NAJMANJIMA 


Roditelje koji su ove godine dobili prinovu u svoje 
obitelji, načelnik Općine Jesenje, Ivan Maligec, tradicio- 
nalno je primio u vijećnici Općine. Irojici roditelja na- 
čelnik je uručio potvrde o uplaćenom iznosu od 5.000,00 
kuna, kao pripomoć za novorođeno dijete. Čestitajući im 
na prinovama načelnik je istaknuo da Općina tim činom 
želi roditeljima na jedan skroman način pripomoći u nji- 
hovoj novoj zadaći. Malenima je zaželio dobro zdravlje, 
te dogodine još jednog bracu ili seku. 


I.H. 


Načelnik Ivan Maligec uručuje Blaženki Curtila potvrdu o uplaćenim 
sredstvima. 


SANIRANA ODLAGALIŠTA OTPADA 


U subotu 24. svibnja u Radoboju je provedena akcija sana- 
cije divljih odlagališta otpada. Sudjelovali su članovi Općinskog 
vijeća općine Radoboj, Lovačkog društva Srahinjčica, članovi 
DVD-a, Kluba padobranskog jedrenja Jastreb, Sportsko kulturno 
udruga Josip Poljak, članovi Savjeta mladih, Općinski načelnik i 
djelatnici Upravnog odjela općine Radoboj. 

Akcijom su sanirana divlja odlagališta u Radoboju, uz po- 
tok u zaselcima Kamenečki i Crneki te šuma u zaselku Hrvoji. 
Ukupno je sudjelovalo oko 50 osoba sa područja općine Radoboj i 
šire. Uključujući se u akciju učenici OŠ Side Košutić iz Radoboja, 
Jazvina i Gornje Šemnice uz pomoć svojih učiteljica i učitelja 
marljivo su sakupljali smeće uz ceste kojima prolaze na putu do 
škole. 

Eko-akcijom sakupljena je velika količina raznovrsnog ot- 
pada, od starih štednjak, hladnjaka, auto školjki, guma do razno- 
vrsnog sitnog otpada. Otpad je zbrinut na odgovarajući način 

ZAŠTOTAKO? 


UGINULI PSI U KONTEJNERU ZA PAPIR 


U cilju što bolje ekološke osviještenosti mještana, te 
učinkovitog gospodarenja otpadom općina Radoboj je u 2009. 
godini na svojem području postavila na sedam mjesta eko otoke 
sa potrebnom opremom za razvrstavanje otpada. Prvobitni strah 
kako će se otpad razvrstavati, hoće li se poštivati boje kontejnera 
i u određenog odlagati baš ona vrsta otpada koja tu spada, 
zamijenio je ponos na naše mještane jer su otpad uredno sortirali 
i odlagali, i kontejneri su se brzo punili. Cilj je postignut, postali 
smo ekološki osviještena Općina sa sluhom za očuvanje okoliša u 
kojem živimo. 

I onda šok. U posljednja dva pražnjenja kontejnera za papir 
pronađeni su leševi uginulih pasa. Može se samo zamisliti osjećaj 
djelatnika «Krakoma» kada su prazneći kontejnere za papir u 
njima pronašli uginule pse. Postavlja se pitanje jesu li to učinili 
vlasnici pasa ili ih je netko drugi tu stavio, svejedno, nimalo ljudski, 
jer pas je ipak nečiji kućni ljubimac, a kontejneri se ne prazne 
tako često pa se razvija nezamislivi smrad. U kontejnere otpad 
donose i djeca, je li počinitelj razmišljao o tome kako će dijete 
reagirati vidjevši uginulog psa među starim papirom. Sigurno da 
nije jer inače to ne bi učinio. Nadajmo se da će takovih pojedinaca 
svakim danom biti sve manje i da ćemo zaista postati ekološki pa 
i kulturno svjesni svojih postupaka i da će naši lijepi eko otoci 
služiti isključivo svrsi s kojom su kupljeni i postavljeni. 


(B. Oslić) 


o tad > Ride 

putem trgovačkog društva C.1.0.$5. d.o.o. iz Zagreba. Ovim 
putem obavještavamo sve mještane naše Općine da je navedeno 
trgovačko društvo ovlašteni koncesionar za sakupljanje otpadnih 
vozila na području naše županije, pa je stoga dovoljno da ako 
imate staro vozilo koje vam samo smeta i zauzima prostor nazo- 
vete putem besplatnog telefona 0800 /0204 i umjesto u nekom 
jarku ili šumi staro će vozilo završiti na mjestu gdje i spada. Isto 
tako možete nazvati ukoliko imate stare rashladne uređaje, stro- 
jeve za pranje rublja, štednjake i sličan otpad i besplatno ćete se 
riješiti tog otpada. 

Tokom izvođenja akcije primijećene su nažalost i velike 
količine slomljenih salonitnih ploča koje su štetne i opasne za 
zdravlje jer sadrže azbest koje su neodgovorni pojedinci odbacili 
u okoliš . Njih navedeni koncesionar ne preuzima pa za njihovo 
odvoženje treba nazvati telefon 08000003. 

I ovom prilikom molimo mještane da otpad ne odvoze u 
šume i vodotoke, već da svoj komunalni otpad odlažu u kante 
koje se prazne svakog tjedna, a glomazni otpad odlože u kontej- 
nere za glomazni otpad koji se postavljaju dva puta godišnje, u 
proljeće i jesen. 

Također se pozivaju ekološki osviješteni mještani da u slu- 
čaju da primijete kakovo neovlašteno odlaganje otpada to prijave 
u Upravni odjel općine Radoboj, kako bi se protiv neodgovornih 
pojedinaca mogle poduzeti zakonom propisane mjere. 

I na kraju zahvala svim sudionicima u provedenoj akciji, a u 
iduću akciju pozivamo osim članova pojedinih udruga i mještane 
kako bi naš prostor učinili što ljepšim . 

(B. Oslić) 


dd 
SVEČANO OBILJEŽEN DAN VATROGASACA 


Povorka vatrogasaca općine Radoboj predvođena je nositeljima zasta- 
va i članovima Limene glazbe Radobojska zvona prilikom odlaska iz 
Zupne crkve Presvetog Trojstva. 


Članovi dobrovoljnih vatrogasnih društava 
Gornja Šemnica, Jazvine i Radoboj uz sudjelovanje 
Limene glazbe Radobojska zvona Dan hrvatskih va- 
trogasaca 4. svibnja obilježili su povorkom od Va- 
trogasnog doma do Župne crkve gdje je svetu misu 
služio radobojski župnik velečasni Ivica Bračun. U 
obilježavanju Dana svetog Florijana , zaštitnika va- 
trogasaca, i Dana hrvatskih vatrogasaca sudjelovali 
su i ove godine samo vatrogasci. Nije bilo ostalih 
građana, članova njihovih obitelji, mladih... Primije- 
tio je to i vlč. Ivica Bračun koji se na kraju svete mise 
obratio vatrogascima i naglasio potrebu da ovakve 
proslave budu svečanije i da ubuduće poprime širi 
značaj. Nadajmo se da će iduće godine tako i biti. 


Svećanu misu služio je radobojski župnik vlč. Ivica Bračun. 

SVETI FLORIJAN 


Florijan je rođen u Austriji oko 250. godine 
poslije Krista. Bio je to tada dio Rimskog carstva, 
pa se kao mladić pridružio rimskoj vojsci. Tu brzo 
napreduje pa postaje časnik jer su tadašnji rimski 
carevi Dioklecijan i Maksimilijan zapazili njegove 
sposobnosti. No kako je otvoreno priznavao svoje 
kršćanstvo pao je u nemilost rimskih gospodara 
i nakon što je odbio da kao rimski časnik pobije 
sve kršćane sam je osuđen na smrt spaljivanjem na 
lomači. Stojeći na lomači, Florijan, potiče rimske 
vojnike da potpale vatru, govoreći im: « Ako je 
zapalite, na plamenim jezicima ću vam pobjeći u 
nebo.» Uplašen njegovim riječima,umjesto da ga spali 
rimski zapovjednik naređuje da se Florijanu stavi 
kamen oko vrata i baci u rijeku. Bilo je to 4. svibnja 
304. godine. Njegovo tijelo pronašla je jedna žena i 
odnijela ga na mjesto gdje je mnogo stoljeća nakon 
toga izgrađen oltar crkve svetog Florijana. Mjesto 


Misa kod Pilja na Cerju, misi su prisustvovali i brojni građani. 
je postalo okupljalište kršćana, a 600 godina kasnije 
nedaleko Florijanovog groba sagrađen je samostan. 
Ubrzo se razvilo i istoimeno mjesto, koje i danas 
postoji nedaleko Linza. Krajem sedmog stoljeća 
razvija se kult o Svetom Florijanu kao zaštitniku 
provincije od najezde, paleži i pljačke Avara. Prvi 
zapis o Svetom Florijanu kao zaštitniku od požara 
potječe od Martina Luthera. Od tada se Sveti 
Florijan sve više počinje povezivati s vatrogastvom 
te se njegov lik počinje pojavljivati na vatrogasnim 
spravama i opremi vatrogasaca. No službeno se 
Svetog Florijana za zaštitnika vatrogasaca uzima 
tek počekom 19. stoljeća kada se vatrogasci počinju 
organizirati u dobrovoljna vatrogasna društva. Dan 
sv. Florijana ujedno je i Dan hrvatskih vatrogasaca, a 
slavi se svake godine 4. svibnja. 

(vir) 

PROSLAVA PRVOG SVIBNJA, MEĐUNARODNOG PRAZNIKA RADA U ORGANIZACIJI 
ŽUPANIJSKOG ODBORA HRVATSKE NARODNE STRANKE KRAPINSKO - ZAGORSKE 
ZUPANIJE ODRZANA UZ NAZOCNOST VIŠE STOTINA GRAĐANA U JAZVINAMA 


A g 
Uz brojne FINS-ovce, članove predsjedništava ŽO, predsjednike po- 
družnica, druženje su uveličali i predsjednik HNS-a Radimir Gačići 
saborska zastupnica HNS-ovka Danica Hursa iz Oroslavja. Na slici 
uz njih je načelnik općine Jesenje Ivan Maligec. 

Prvi svibnja , Međunarodni praznik rada, ove je 
godine svečanije nego inače proslavljen u Jazvinama. 
Županijski odbor HNS-a predvođen predsjednikom 
Anđelkom Topolovcem organizirao je proslavu koja je 
protekla u odličnoj i nezaboravnoj atmosferi. 

Dan je započeo okupljanjem i sportskim natjecanji- 
ma u kojima je sudjelovalo više od 200 sudionika. Bilo je 
tu odbojke na pijesku, malog nogometa, stolnog nogo- 
meta, potezanja konopa, igranja bele i pripremanja ko- 
tlovine. Popodne je bilo u znaku druženja. Više od 600 
članova i simpatizera HNS-a je uz kotlovinu, grah i kao 
posebni specijalitet zagorski puran pečen na ražnju( prvi 
zabilježeni primjer takove pripreme zagorskog purana) 
iskoristilo lijepo vrijeme i uz vrhunsku glazbu provelo 
nezaboravno poslijepodne, večer i dobar dio noći. Svemu 
tome veliki doprinos dali su ansambl Zagorje i Ivan Benc. 

Predvečer se zabava nastavila uz karaoke i ples do 
kasno u noć. (M.T.) 


Brojni nazočni bili su zadovoljni sadržajnim programom proslave 
Praznika rada. 


POBJEDNICI U NATJECATELJSKIM DISCIPLINAMA: 


ODBOJKA NA PIJESKU; 

Krapina, Bobovje 2, Jazvine 

MALI NOGOMET; 

Krapina, Mihovljan, Jesenje 

BELA; 

Petrovsko 3 (J.Peček i T.Hušnjak), 

Petrovsko 2 (T.Pelin i Z. Škrnjug) 

Gornja Stubica ( T. Haramustek i D. Posavec) 
LJUDSKI STOLNI NOGOMET; 

Radoboj, G. Stubica, Zabok 
PRIPREMANJE KOTLOVINE; 

G. Stubica, Mihovljan, Radoboj 
POTEZANJE KONOPA; 

Predsjedništvo ŽO HNS-a, G. Stubica, Petrovsko. 


Pitanje prestiža bilo je i pripremanje kotlovine. 


Članovi lovačkog društva "Kuna" iz Jesenja posijali su 
kukuruz za hranidbu divljači. Oranicu ukupne površine jednog 
hektara članovi lovačkog društva iz Jesenja izorali su svojim trak- 
torima i posijali kukuruz. Na imanju Vugrekovih, koji su im ustu- 
pili svoju oranicu u Presečini, lovci se nadaju uzgojiti kukuruz 
za ishranu divljači kroz zimski period. Proteklih godina lovačko 
društvo kupovalo je kukuruz kako bi divljači kroz zimu osigurali 
potrebnu količinu hrane. 

Ove godine odlučeno je da se dobrovoljnim radom, uz mi- 
nimalne troškove ,priskrbi hrana za divljač , srne i divlje svinje 
koje obitavaju u ovom kraju. 

I.H. 


Dragutin Draganić sije kukuruz u Presečini 

Prosudbeno povjerenstvo: Biserka Šimunić, Mirko Ivanjek, Stjepan 


Lice i Stjepan Lončarić 
ZA MLADE PJESNIKE PLODNA GODINA 


Kulturno obrazovno društvo SIDE KOŠUTIĆ Radoboj 
pobrinulo se da Radoboj sredinom svibnja 2010. godine bude 
mjesto okupljanja mladih , učenika osnovnih škola iz cijele 
Hrvatske i dijela BIH, koji na temu zavičaja, domoljublja i 
obitelji pišu literarne radove. Iz četrdesetak škola stiglo je na 
poziv organizatora oko 250 što pjesama što proznih sastava 
pa posebno prosudbeno povjerenstvo nije imalo lak posao da 
odabere opne kojima će pripasti «Nagrada Side Košutić». 

Magistar STJEPAN LICE, član prosudbenog povjeren- 
stva, u svom je izlaganju na skupu održanom u prostorijama 
OŠ Side Košutić Radoboj, 15. svibnja, među ostalim naglasio 
kako je prošla godina bila plodna što se tiče malih književnika 
jer nema toliko nagrada koliko je vrijednih radova stiglo na 
natječaj. O stvaralaštvu mladih govorili su i ostali članovi pro- 
sudbenog povjerenstva , predsjednica Kulturno obrazovnog 
društva Side Košutić BISERKA ŠIMUNIĆ i prof. MIRKO 
IVANJEK. U radu Povjerenstva još su sudjelovali prof. 
DUBRAVKA HABJANEC i prof. STJEPAN LONČARIĆ. 

Kao i svih godina do sada domaćin susreta bila je OŠ 
Side Košutić Radoboj, a u spriječenosti da susretu bude na- 
zočna, ravnateljice škole, prisutne je pozdravila prof. SANJA 
DUNAJ poželjevši im ugodan boravak u Radoboju. Vrlo kva- 
litetni zabavni dio programa izveo je dječji zbor Vrijeskice pod 
vodstvom prof. Dubravke Habjanec uz veliku pomoć Ivane 
Vešligaj. 

Jedno prije podne premalo je da bi brojni gosti iz svih 
dijelova Hrvatske mogli saznati nešto više o radobojskom po- 
dručju, da ih se odvede na obilazak naših znamenitosti, a i 
skromne financijske mogućnosti Kulturno obrazovnog druš- 
tva Side Košutić koje sve to organizira, ne dozvoljavaju značaj- 
nije širenje programa. No iz razgovora s mnogima od gostiju 
saznali smo da su oduševljeni organizacijom i prijemom i da 
im nije teško prijeći i više stotina kilometara da bi stigli sre- 
dinom mjeseca svibnja u Radoboj. Sigurno je da će se svi oni 
bili prosvjetni djelatnici bilo učenici još dugo sjećati boravka u 
našoj sredini i da će o tome pričati svojim poznanicima i tako 
pridonositi promociji našeg kraja. Bilo bi stoga korisno razmi- 
šljati o tome, možemo li tu prigodu još bolje iskoristiti. (vir) 


NAŠI SUSRETI DONOSE NAM RADOST, NADU I 
LJUBAV 


SUDIONIKE NATJEČAJA «NAGRADA SIDE KOŠU- 
TIĆ» OKUPLJENE U RADOBOJU 15. SVIBNJA 2010. U IME 
ORGANIZATORA, KULTURNO OBRAZOVNOG DRUŠ- 
TVA SIDE KOŠUTIĆ RADOBOJ, POZDRAVILA JE PRED- 
SJEDNICA BISERKA ŠIMUNIĆ 


«Čast mi je i osobito zadovoljstvo vidjeti vas ovdje u Radoboju, 
u srcu Krapinsko-zagorske županije, ovog proljetnog svibanjskog 
dana i pozdraviti vas u ime svih članova Kulturno obrazovnog 
društva Side Košutić. Pozdravljam sudionike našeg ovogodišnjeg 
natjecanja, mentore učitelje i profesore, članove prosudbenog povje- 
renstva, predstavnike medija i naše drage domaćine djelatnike OŠ 
Side Košutić Radoboj. Želimo da se osjećate ugodno, kao kod svoje 
kuće ili kao među svojima. Osobito želim pozdraviti i zahvaliti na 
dolasku svima vama koji ste učinili napor i doputovali iz različitih 
dijelova naše prelijepe domovine, na našu zajedničku svečanost do- 
djele nagrade «Poljubi grumen zavičajne zemlje i prošapći -Hvala!» 
posvećene književnici rođenoj ovdje u Radoboju, Sidi Košutić i tako 
uveličali svojom nazočnošću ovaj naš današnji susret. Od 1996., kada 
je naše društvo osnovano, a pogotovo od 1997., kada smo organizira- 
li naš prvi susret u Radoboju, naši susreti imaju iz godine u godinu, 
od susreta do susreta, poseban emotivni naboj, donose nam radost, 
nadu i ljubav i vjerujem da iz godine u godinu zahvaljujući milosti 
Gospodinovoj i tihoj onozemaljskoj pomoći Sidinoj, rastemo u za- 
jedništvu, produbljujemo i širimo Ljubav, Istinu i Nadu. 

Ovogodišnji susret za sve nas odvija se u drugačijem ozračju 
od prethodnih godina - s nama nema više naše drage Antonije, naše 
Tončike, koja je bila «spiritus moves» našeg društva i jedna od ute- 
meljitelja nagrade koju danas slavimo. Otišla je hrabro, samozatajno, 
shrvana teškom bolešću, krajem prošlog kolovoza. Zahvalni smo joj 
za njezinu neizmjernu ljubav prema Sidinom djelu, prema lijepoj 
književnoj riječi, slici glazbi, prema umjetnosti u svakom smislu, a 
nadasve na njezinoj neizmjernoj i silnoj emociji, snazi duha kojom se 
borila za istinu, za svoje svete ciljeve. Zadužila nas je svojim iskrenim 
osjećajima kojima se borila za nas u trenucima osobnih kriza, dvojbi, 
razmimoilaženja, kojima nas je željela zaštiti od nepravde, nemira, 
sumnji. Svi koji smo je upoznali znamo da je davala sebe u potpuno- 
sti, da je snagom svog duha pobjeđivala i osvajala gotovo nemoguće 
ciljeve, da je svaku riječ, svaku osobu prije svega doživljavala srcem. 
Znamo da smo njezinim odlaskom u vrtove Gospodinove izgubili 
zaštitnicu, i nastavljamo dalje uporno i smireno plesati «venček živih 
riječi, venček učeničkih radova» imajući na umu i u duši Antonijine 
riječi koje nam je uputila prošle godine, pozivajući vas na naš susret... 
Hrvatska grudo u Tebi još uvijek živi Duh Iskona, jer ima Učitelja 
koji plemenitošću svojih Misli, Riječi i Djela izgrađuju svijest svojih 
učenika, a oni ponosno i radosno svojim Iskricama šire i rasplamsa- 
vaju Tvoj život. 

13. svibnja bio je smrtni dan Side Košutić. Prošlo je 55 godina 
od toga dana. Odajmo im poštovanje. Hvala im i vječna slava im! 
One će uvijek biti u našim mislima i molitvama.» 


Zbor Vrijeskice i Ivana Vešligaj izvoz 


dili su pjesme Side Košutić koje je 
uglazbila prof. Dubravka Habjanec 

Iz srednje Bosne u Radoboj redovito dolaze i predstavnici škole iz Usore. 
Ove je godine to bio ravnatelj škole Anto Kovačević 


Kulturno obrazovno društvo Side Košutić Radobojiove je 
godine okupilo u Radoboju učenike , profesore i učitelje iz cije- 
le Hrvatske. Četrdeset škola iz Hrvatske ima učenice i učenike 
koji su pisanjem literarnih i proznih uradaka zaslužili nagradu 
Side Košutić. Njima se i ove godine pridružila škola iz Usore u 
Bosni i Hercegovini. Svoje predstavnike, koji su zaslužili pri- 
znanje imale su osnovne škole: Slavka Kolara iz Hercegovca, 
Vođinci, Pavao Belas iz Brdovca, Vidovec, 22. lipnja iz Siska, 
Turnić iz Rijeke,Antuna Augustinčića iz Zaprešića, Marina 
Držića iz Dubrovnika, Svete Ane iz Osijeka, Tone Peruška iz 
Pule, Zvonka Cara iz Crikvenice, Ivana Gorana Kovačića iz 
Delnica, Budašeo-Iopolovec-Gušće, Kostrena, Ivana Cankara 
iz Zagreba, Prelog, Ljudevit Gaj iz Krapine, Nikola Tesla 
iz Rijeke, Đure Prejca iz Desinića, Šijana Pula, Pakoštane, 
Miroslav Krleža Čepin, Dragutina Tadijanovića iz Zagreba, 
IV o.š. iz Bjelovara, Otok iz Zagreba, Brezovica, Nikola Tesla 
iz Zagreba, Veli Vrh iz Pule, Josipa Račića iz Zagreba, Stubičke 
Toplice, Vladimira Nazora iz Pazina, Eugena Kumičića iz 
Velike Gorice, Neović-Sutina iz Neovića, Eugen Kumičić iz 
Rijeke, Frana Galovića iz Zagreba, Đurmanec, Ante Kovačića 
iz Zagreba, Cavtat, Luke Perkovića iz Brinja, Side Košutić iz 
Radoboja te Ivana fra Frane Jukića iz Usore BIH. 


OŠ GORNJE JESENJE NA SMOTRI ZBOROVA 


Županijska smotra zborova Krapinsko- zagorske župa- 
nije održana je po peti puta u crkvi sv. Jurja u Gornjoj Stubici, 
domaćin je bila OŠ M. Gupca iz G. Stubice. Na Smotri je 
sudjelovalo osam osnovnoškolskih zborova iz naše županije. 
Smotra je imala revijalni i natjecateljski dio. Osnovna škola 
Gornje Jesenje sudjelovala je u revijalnom dijelu, zbor se pred- 
stavio u smanjenom sastavu od 25 članova ,dok ih je 40 bilo 
na popisu . 

Izvedene su tri pjesme, dvije međimurske narodne pje- 
sme ,Cin can cvrgudan“ i ,Zginula je pikuša“, te pjesma 
»Prepoznat ću ljubav“ Tonija Eterovića, sve tri pjesme izvede- 
ne su uz glasovirsku pratnju. 

Učenici naše škole u najljepšem su svjetlu predstavili ško- 
lu, od dobrog nastupa, do uzornog ponašanja u crkvi. Pratili 
su program drugih sudionika, pristojno su se ponašali u školi 
domaćina, a opet su ostali vedra i razigrana duha. 

Anita Habjanec,prof. 


OŠ Side Košutić Radoboj predstavljala je u izbori za Nagradu Side 


Košutić, učenica Kristina Košutić 


AMNA USTA 


Predstavnica OŠ iz Crikvenice samo je jedna od brojnih koji su organi- 
zatorima Dana Side Košutić u Radoboju predali prigodne poklone. 


Zbor OŠ G. Jesenje sudjelovao je na smotri u G. Stubici 

18. svibnja našu školu je posjetio književnik Šime Storić, djeci 
poznat kao autor knjige Po/jubit ću je uskoro, možda, koja je uvrštena u 
popis lektire za 6. razred. Susretu su prisustvovali učenici predmetne 
nastave. 

Književni susret je organiziran u suradnji s izdavačkom ku- 
ćom Alfa. Tom prigodom predstavljene su tri knjige Šime Storića: 
Poljubit ću je uskoro, možda; Mačka se uvijek dočeka na noge i Jana, 
volim te, al! stvarno. 

Na početku susreta su Lucija i Petra pozdravile učenike i gosta, 
te ispričale nekoliko podataka o njegovom životu i radu. Nakon što 
je pisac predstavio svoje knjige za mlade, slijedila su pitanja koja su 
učenici pripremili. Tako smo saznali da je gospodin Šime zapravo 
učitelj matematike, što je neobično za jednog pisca. Sada je u mi- 
rovini i radi na knjizi za odrasle koja će nositi naziv Tuga. Najdraže 
knjige iz djetinjstva su mu Vlak u snijegu i Družba Pere Kvržice, a 
omiljeni mu je pisac Mato Lovrak. Čak je u djetinjstvu dobio na- 
dimak Milo dijete po liku iz Lovrakove knjige. U svojim knjigama 
piše o problemima koji zanimaju mlade. Nema savršenog recepta za 
pisanje knjiga; treba čekati inspiraciju i pisati tako da svako završeno 
poglavlje navodi čitatelja da čita dalje. Gospodin Šime planira još 
pisati, ne samo za djecu već i za odrasle. Zanimljivo je da je naslov 
za knjigu Jana, volim te al' stvarno preuzeo sa zida jednog trgovač- 
kog centra, samo je promijenio ime djevojčice kako se netko ne bi 
uvrijedio. Za kraj, učenici su od pisca čuli nekoliko duhovitih izreka 
koje bi mogli iskoristiti u sms poruci simpatiji. Sudeći po pljesku i 
smijehu, dopale su im se. 

Susret je protekao u ugodnom ozračju, a zatim smo zamolili 
pisca za kratak razgovor u knjižnici, što je on srdačno prihvatio. Naša 
školska knjižnica obogaćena je Šiminim knjigama, a posebno ćemo 
čuvati onu s piščevom posvetom. 

Jasenka Marmilić 


Šarena pčela 
leti k zvijezdama 
u modro nebo. 
Anamarija Žun, 5.b 


Šareni leptir 

na ruku mi doletio! 

Ja ga dirnem, a on odleti. 
Alen Potočki, 5.a 


Bistar potok 
nosi mladi list 
u nepoznato... 
Hana Horvat, 5.b 


OBILJEŽEN DAN PLANETA ZEMLJA 


U zahvalnost planetu na kojem živimo proveli 
smo niz aktivnosti za uređenje naše škole i mjesta. 

Aktivnosti su provedene u tri stupnja: na sam 
Dan planeta Zemlja uređivali smo i presađivali lon- 
čanice sobnog bilja u našoj školi te izradili veoma 
kreativne i lijepe plakate. 

U subotu, 24. travnja na području smo cijele op- 
ćine sakupljali otpad uz ceste i u pojedinim zaseoci- 
ma. Učenici su sa učiteljima bili podijeljeni u grupe 
po mjestu stanovanja. Neki su nas roditelji uz put 
veoma lijepo počekali i ponudili nam okrjepu pa im 
se toplo zahvaljujemo. 

Akcija je nastavljena 30. travnja u parku naše 
škole. Dobrotvornim prilozima učenika, roditelja i 
donatora posađeno je jednogodišnje i višegodišnje 
cvijeće na cvjetne gredice. Svaki je razred uredio svo- 
ju cvjetnu gredicu za koju će se i ubuduće brinuti sa 
svojim razrednicima. 

Uređenje i briga za naš okoliš nastavit će se i 
dalje mnogobrojnim aktivnostima od kojih su neke 
već i isplanirane. 


PROJEKT: DAN 


PLANETA 
ZEMUA 


< 


Ca 


li - 


S obzirom da je Zagrebačka banka donirala 


našoj školi računalnu opremu, ovim se putem za- 


hvaljujemo u ime učenika i učitelja. Svaka pomoć je 
dobrodošla, a posebno ona koja potiče informacijsku 
pismenost. 

Nadamo se i budućoj suradnji i rado prihvaćamo 
svaku donaciju koja doprinosi kvalitetnijoj nastavi. 


Ove stranice priprema, uređuje i lektorira OŠ Side Košutić Radoboj 


TERENSKA NASTAVA UČENIKA | UČITELJICA PO 
JAZVINE 


Dana 28. travnja 2010. učenici i učiteljice PO Jazvine 
ostvarili su povodom Dana planeta Zemlje terensku nastavu. 
Posjetili smo “Stari mlin Kiseljak", uzgajalište pastrva, te ru- 
darsko okno u Golubovcu. 

Gospodin Kiseljak upoznao nas je sa prošlošću zavičaja u 
kojem živimo, običajima, zanimanjima i uvjetima života nekad 
i danas. Naglasak je bio na 150 godina starom mlinu, koji i da- 
nas savršeno radi zahvaljujući obnavljanju, trudu i entuzijaz- 
mu obitelji Kiseljak. Uz mlin je i staro obiteljsko gospodarstvo 
koje obiluje starim namještajem, sitnicama koje podsjećaju 
kako se nekada živjelo. Kušali smo i stari zagorski kolač zlje- 
vanku od kukuruznog brašna mljevenog u tom mlinu. 

Dopješačili smo uz putem vidljive ostatke željezničke 
postaje do uzgajališta pastrva obitelji Malogorski. U čistoj 
vodi, u tri bazena uzgajaju se pastrve o kojima brine gospođa 
Malogorski koja nam je govorila o uzgoju i demonstrirala hra- 
njenje, ulov i obradu pastrve za prodaju. 

Potom smo krenuli u razgled starog ulaza u rudnik 
Golubovec. Bilo je zanimljivo vidjeti kako izgleda rudarsko 
okno, lampa i rudarski simboli. 

Uživali smo u novim saznanjima, boravku u prirodi kao i 
opuštanju uz sportske momčadske igre. 

Učenici su ponijeli lijepe dojmove, te želju za ponovnim 
obilježavanjem Dana planete Zemlje u prirodi. 

Učiteljice: Ivanka Leljak, Ivanka Ferk, Romina Kušer 


LIJEPA SU JUTRA U MOM ZAVIČAJU 


Svako jutro kad se probudim, iako jedva gledam, uživam 
u ljepotama svoga kraja. Sunce se smije nad našim zavičajem 
i obasjava sve te prekrasne brežuljke, gore i livade. Baca svoje 
zrake na zemlju i kao da govori ljudima: ,Dižite se, svanulo je 
još jedno predivno jutro u vašem zavičaju.“ 

Najljepša su jutra u proljeće kad se sva priroda budi na- 
kon duge i hladne zime. Šume blistaju svojim zelenim lišćem, 
a oranice čekaju da ljudi počnu sijati plodove i žitarice. Ptice 
su ipak vrhunac jutra jer svojom pjesmom uljepšavaju dan. 
Kad ujutro čujem ptice, ne mogu izdržati, a da ne odem malo 
slušati njihove balade o proljeću. Prije ptica jedino se probudi 
pijetao koji na noge diže cijelo selo. Još kad se tome pridoda 
žubor potoka, nema tog bogatstva za koja bih prodao taj osje- 
ćaj zadovoljstva, sreće, ispunjenosti. Svaki čovjek bi barem jed- 
nom u životu trebao doživjeti prekrasno zagorsko jutro koje bi 
pamtio cijeli život. 

Postoje mnoga pričanja i nagađanja o tome postoji li raj 
na zemlji. Mislim da postoji i da možemo biti sretni što se 
svaki dan budimo u njemu. 


Nikola Novački, 8.a 

POLJUBI GRUMEN ZAVIČAJNE ZEMLJE I PROŠAPĆI 
HVALA 


Kad sam bila malo dijete koje nije znalo hodati ni govoriti, 
nisam shvaćala ništa oko sebe. Za mene je sve bilo nestvarno. Puzala 
bih i izgubila se u vlastitoj kući. Tad bi me mama ili tata stavili u 
krevetić i moja avantura bi završila. Bila bih tužna jer sam kao beba 
bila, kao i većina male djece, vrlo znatiželjna. 

Sada imam dvanaest godina. Do sada sam naučila puno toga. 
Naučila sam se brinuti za sebe. Ali jedna osobina ostala je do danas 
dio mene, a to je da sam znatiželjna. Uvijek kad imam vremena, še- 
ćem i uživam u ljepoti prirode. Gledam krošnje drveća kako se njišu 
u ritmu koji im zadaje vjetar, osluškujem njihov šum i tiho zvecka- 
nje, mojem uhu to je vrlo ugodno. Gledam šareno cvijeće koje krasi 
ljetne livade. Ptice uživaju u suncu i veselo pjevaju. Sve oko mene 
je zelena priroda. Šećem prašnjavim cestama, vijugavim puteljcima, 
uspinjem se na brežuljke. Pod mojim nogama kotrlja se zemljica. Sve 
oko mene je živo i veselo, rascvjetalo. Najviše divljenja u meni javlja 
se u proljeće. Tada promatram kako je divna ova naša zemlja koja 
nam je podarila ljepotu. Divim se drveću, cvijeću, ali oblaci... oni 
su razbacani po nebu kao na slikarskom platnu i čine pravo remek 
djelo. Ponekad su bijeli poput mlijeka, a ponekad sivi kao tmurno 
zimsko jutro. Zna se dogoditi da nebo ostane samo, da nije u društvu 
oblaka. Tada je plavo kao oči jednog dječaka iz prve klupe. Lijepo mi 
je živjeti u mom selu i jako sam ponosna na nj. Tu je moja obitelj i 
prijatelji. Kad šećem prirodom, osjećam se čarobno. Osjećam se po- 
letno, veselo, slobodno. Jedinstveno. Često razmišljam o tome kako 
pripadam tu i pitam se bi li bilo isto negdje drugdje. 

Mnogi ljudi bi se iz sela htjeli preseliti u grad. Postavljam im 
pitanje:»Što je bolje od svježeg zraka, šuma drveća, mirisa cvijeća 
i društva domaćih životinja? Zagađen zrak i gust promet?». Ja ne 
razumijem te ljude. Zašto jednostavno ne mogu biti zahvalni za naš 
zavičaj i prošaptati mu: «Hvala“»? 

Kristina Košutić, 6.b 


PREDNOSTI | MANE FACEBOOKA 


Istraživanje novinarske skupine 

Potaknuti sve većom popularnošću društvene mreže Facebook, 
članovi novinarske skupine proveli su istraživanje među učenicima 
viših razreda. Facebook je u zadnje dvije godine najtraženiji pojam 
na Google.hr-u. Minimalna dob za prijavu je 13 godina, međutim za 
to ne postoji nikakav sustav kontrole. Stoga je djeci vrlo jednostavno 
napraviti lažni profil. 

U ispitivanju u našoj školi sudjelovalo je ukupno 80 učenika. 
66 % učenika ima Facebook, dok ih 34 % nema. Svaki učenik dnevno 
na Facebooku provede prosječno 100 minuta i u prosjeku ima oko 
200 prijatelja. 36 % učenika koristi Facebook za neki oblik učenja, 
na primjer za pisanje zadaća, a najčešće se Facebook koristi za dopi- 
sivanje, igranje igrica, traženje prijatelja i pregledavanje fotografija. 

Djeca su najčešće na Facebooku kad dođu iz škole i kad su 
sami kod kuće. Roditelji često ne znaju čime se točno djeca bave 
dok su za računalom, no to nije razlog da se ne upoznaju s opasno- 
stima koje vrebaju na Internetu. Također, oni su prva karika u lancu 
sigurnosti, te moraju učiti djecu odgovornosti prilikom korištenja 
Interneta. 

Rezultati našeg istraživanja su očekivani i svjedoče o velikoj 
popularnosti Facebooka među osnovnoškolskom djecom. Pohvalno 
je što učenici koriste tu društvenu mrežu radi druženja, dopisivanja 
i učenja, no, isto tako, trebaju biti svjesni opasnosti virtualnog svije- 
ta. Izdvojili smo nekoliko savjeta za korisnike Facebooka: ne otkri- 
vajte nikome svoju lozinku, kreirajte u svom profilu postavke koje 
štite privatnost, budite oprezni s objavljivanjem osobnih podataka, 
prijavite svaku neugodnost ili zlostavljanje te blokirajte neželjene i 
neprimjerene poruke. Facebook možete iskoristiti i za međusobnu 
razmjenu udžbenika, kako bi bili što spremniji za početak nove škol- 
ske godine najesen. 

I naravno, uživajte u virtualnom druženju ali nemojte pretjeri- 
vati, jer vani je proljeće i stvaran život koji čeka na vas. 


Jasenka Marmilić 


Ove stranice priprema, uređuje i lektorira OŠ Side Košutić Radoboj 


v 10 
DEZINSEKCIJA CRKVE SV. IVANA KRSTITELJA 


U župnoj crkvi Sv. Ivana Krstitelja u Gornjem Jesenju izvrše- 
na je dezinsekcija, na cjelokupnom drvenom inventaru crkve. Tim 
postupkom uništavaju se crvotočine koje uništavaju drveni inventar. 
Kako bi se uništilo nametnike koji su napravili dosta štete na oltari- 
ma, prostor oltara se hermetički zatvara, isisavanjem zraka napravi 
se podtlak ,te se utiskuje argon ili ugljični dioksid kako bi se pojačalo 
disanje insekata. Nakon toga dodaje se određena količina otrovnih 
plinova, koji djeluju 3-5 dana ovisno o masi inventara koji se tretira. 
Tim postupkom crvotočine su u potpunosti uništene pa bi inventar 
trebao biti zaštićen od tih nametnika slijedećih sto godina, rekli su 
nam djelatnici firme Agrosan koji su vršili dezinsekciju. Vrijednost 
izvedenih radova iznosi 35.000,00 kuna, a sredstva su putem natje- 
čaja dobivena od Ministarstva kulture RH. 

Tim postupkom spriječiti će se daljnje propadanje drvenog 
inventara crkve, a ujedno je i osnovni postupak koji prethodi obno- 
vi, odnosno restauraciji. 


IH. 


Zaštita za slijedećih stotinu godina 


MAŽORETKINJE U SAMOBORU 


Radobojske mažoretkinje i Puhački orkestar Radobojska 
zvona sudjelovali su na smotri mažoretkinja «Samoborfest 2010.». 
Vrijeme nije bilo sklono organizatorima pa nije održan planira- 
ni mimohod kroz grad Samobor već su se sve aktivnosti odvijale 
u dvorani. Puhački orkestar Radobojska zvona oduševio je publiku 
izvodeći popularne koračnice, a mažoretkinje su otplesale svoje ko- 
reografije koje je uvježbala Sonja Vukmanić. Radobojske mažoret- 
kinje, juniorke i seniorke nastupile su u revijalnom dijelu dok su se u 
natjecateljskom dijelu našle mažoretkinje iz Zlatar Bistrice, Lobora, 
Samobora, Svete Nedjelje, Goričana i Murskog Središča. Nastupale 
su u dvije kategorije izvodeći tradicionalni mažoret ples i show dan- 
ce. Njihov nastup dobro je došao i radobojskim mažoretkinjama koje 
upornim radom mogu steći uvjete da sudjeluju iduće godine u natje- 
cateljskom dijelu smotre. (d. p.) 


U 


dj 
VK 


Radobojsko- Jesejanski list br. 24 /Godina II1./25. svibnja 2010. 


USPJEŠAN NASTUP | U DESINIĆU 


Radobojske mažoretkinje uz pratnju Puhačkog orkestra 
Radobojska zvona gostovale su 24. travnja u Desiniću i tako pridoni- 
jele slavlju uz Dan općine Desinić. Radobojske predstavnike pojačali 
su i mali folkloraši, učenici petog razreda OŠ Side Košutić Radoboj 
te Ivona i Mihael koji su domaćinima prikazali igrokaz «Mamina 
jedinica». Mlade su u Desinić pratili i njihovi roditelji, a koji to nisu 
mogli dočekali su ih na povratku u Radoboj. Valja naglasiti da svaki 
nastup za radobojske mažoretkinje znači sakupljanje novih iskustava 
jer su u Desiniću nastupale i mažoretkinje iz Lobora i Desinića te 
folkloraši iz Češke i Velike Horvatske. (D. Pospiš) 

U Desiniću su zapaženi nastup imali mali folkloraši, mažoret- 
kinje Jasmina, Mihaela, Lea i Lucija te Ivona i Mihael. 


TERENSKA NASTAVA U ZAGREB 


Učenici 7. i 8. razreda OŠ Gornje Jesenje 23.4.2010. bili su 
na terenskoj nastavi u Zagrebu. Voditeljice su bile učiteljica glaz- 
bene kulture Anita Habjanec, učiteljica prirode i biologije Branka 
Janžek, učiteljica likovne kulture i učiteljica njemačkog jezika 
Alexandra Krklec. Prvo odredište terenske nastave bila je Koncertna 
dvorana Vatroslav Lisinski. Učenici su gledali koncertnu izvedbu 
«Šeherezade» Rimsky- Korsakovog. Sljedeće odredište bio je no- 
vootvoreni Muzej suvremene umjetnosti u Aveniji Dubrovnik u 
Zagrebu. Prvo su učenici upoznali MSU kao djelo suvremene ar- 
hitekture sa prostorom koji ga okružuje, skulpturama, stepenicama i 
fontanom koja poziva u svoj poluzatvoreni prostor. 

Naše treće odredište bio je Botanički vrt. Učenici, već pomalo 
umorni, u laganoj su šetnji razgledali Botanički vrt PMF-a ute- 
meljen 1889.,koji je od 1971. zaštićen spomenik prirode i kulture. 
Učenici su vidjeli i Pravni fakultet, Muzej za umjetnost i obrt te 
vizualno i taktilno upoznali Meštrovićev Zdenac života. Nakon toga 
uputili smo se na Mažuranićev trg gdje su se učenici u parku još 
malo poigrali i pojeli sendviče, a učiteljice popile dugo iščekivanu 


kavu. 


Alexandra .. 


POSJET VARAŽDINSKIM VIJESTIMA 


Zahvaljujući dugotrajnim i napornim kontaktima, novinarska 
družina OŠ Gornje Jesenje uputila se 27. travnja 2010. godine u 
Varaždin. Posjetili su redakciju tjednika Varaždinske vijesti, naše, 
uvijek znatiželjne novinarke, i njihov profesor posjetili su redakciju 
ovog uglednog lista s namjerom da saznaju nešto više o novinarstvu 
i novim spoznajama unaprijede svoj rad. 

Prilikom dolaska, ugodno smo se smjestili u sobu za sastanke, 
te nam se ubrzo pridružio i urednik lista gospodin Antun Klarić, koji 
je na vrlo slikovit i pristupačan način opisao dobre i loše strane novi- 
narstva, ispričao povijest lista i predstavio najnovije izdanje, govorio 
o odnosu prema čitateljima,... Nakon kratkog uvida u novinarstvo, 
gospodin Klarić nas je proveo redakcijom te im posebno predstavio 
svaki kutak u kojem se stvaraju tekstovi i drugi sadržaji koji čine 


l 


ovakav list. Ispričao nam je mnogo zanimljivosti o tiskanju, o no- 
vinarstvu općenito te je pohvalio njihova razmišljanja i način rad. 

Nakon kratkog putovanja po redakciji, naše novinarke su otišle 
iz redakcije sa bogatijem znanjem i iskustvom koje će im pomoći u 
daljnjem bavljenju novinarstvom. 

Uslijedio je kraći posjet ... odjelu Gradskog muzeja te su uče- 
nice upoznale svijet kukaca. Nakon toga šetnjom su razgledale grad 
te je uslijedio povratak kući. 


Mario Hranj, prof. 


Natjecanje u okviru Prve ŽNL još uvijek traje. Radoboj je 
u posljednja četiri susreta zabilježio dva poraza, jedan neriješen 
rezultat i jednu pobjedu. U 20. kolu u Dubravi Zabočkoj seniori 
Radoboja poraženi su od Rudara 3:0. Na domaćem terenu u 21. kolu 
uslijedio je još jedan poraz. Vodeći Gaj iz Mača pobijedio je 2:0. 
Nakon ova dva poraza uslijedio je neriješen rezultat u Zlatar Bistrici 
protiv Ivančice. Bilo je 2:2 dok je u nedjelju 23. svibnja u Radoboju 
ostvarena pobjeda protiv Klanjca 3:2. Do kraja prvenstva ostaje da 
se odigraju još tri utakmice. 30. svibnja Radoboj gostuje u Donjoj 
Stubici, 6. lipnja dolazi u Radoboj Rudar iz Mihovljana, a 13. lipnja 
u zadnjem kolu Radoboj gostuje kod Straže. 
Radoboj je nakon 23. kola na osmom mjestu sa 33 boda, 
vodi Gaj sa 54, a posljednja je Pregrada koja je sakupila tek 11 
bodova. 


LIGA MALOG NOGOMETA OPĆINE JESENJE 


Udruga za šport i rekreaciju Jesenje i ove godine je organizirala 
općinsku malonogometnu ligu. Prijavilo se 8 ekipa sa područja cije- 
le Općine Jesenje. Utakmice se odigravaju na igralištima u Donjem 
Jesenju i na Cerju, jer zbog izgradnje sportske dvorane, igralište u 
Gornjem Jesenju još nema uvjete za igru. 

Do sad su odigrana tri, od sedam kola. Najbolja ekipa je eki- 
pa Orkan iz Donjeg Jesenja sa sve tri pobjede, dakle sa 9 bodova, 
slijedi ekipa Cerja sa 7, Dream Team i Sokoli sa po 6 bodova, za- 
tim Meljnjaki i Sale sa 4 boda, dok su bez bodova Jesenje Centrum, 
Hojke Zelene, te Podvinčani. Prema samoj tablici možemo primi- 
jetiti da su ekipe u vrhu , bodovno veoma blizu, a_svi sudionici se 
slažu da je ovo do sada najzanimljivija liga, upravo zbog toga jer su 
sve ekipe dosta izjednačene po snazi. No, to i ne čudi, budući da je 
Općina Jesenje među prvima započela organiziranje malonogomet- 
ne općinske lige. Svim ljubiteljima malog nogometa poznato je da 
se na ovim prostorima oduvijek igrao kvalitetan nogomet, te da sa 
područja naše Općine dolaze mnogi vrsni igrači, ne samo malog, 
nego i velikog nogometa. 

Ovom prilikom najavljujemo 10 jubilarni, memorijalni, ma- 
lonogometni, turnir “Branko Artić", koji će se održati na igralištu u 
Donjem Jesenju 12.06. 2010. Pozivamo sve ljubitelje malog nogo- 
meta da nam se pridruže na nogometnim terenima, te da podrže i 
navijaju za svoje ekipe, a sve igrače pozivamo na fair play igru i neka 
pobijedi najbolji. 

Nenad Kranjčec 

UNIVERZALNA SPORTSKA ŠKOLA ULOG U 
BUDUCNOST 


HODANJEM, TRČANJEM, SKAKANJEM DO 
PRAVILNOG RASTA 


U školskoj godini 2009./2010. OŠ Side Košutić Radoboj 
uključila se u provedbu programa «Univerzalna sportska škola» koji 
je iniciran od strane Hrvatskog školskog športskog saveza a provodi 
se treću godinu. 

U rad Univerzalne sportske škole uključena su djeca od prvog 
do četvrtog razreda tj. djeca u dobi od 6 do 10 godina kada je naj- 
važniji poticaj za pravilan rast i razvoj. Uz intenzivan rast i razvoj 
kroz koji prolaze djeca te dobi, obilježja tog životnog razdoblja jesu 
aktivnosti poput hodanja, trčanja, skakanja. 

Nedostatak igre i mogućnosti za sudjelovanje u različitim 
tjelesnim aktivnostima može usporiti pa čak i zaustaviti tjelesni i 
mentalni razvoj djece. Roditelji su, čak i neki pedagozi, vrlo često 
u zabludi kada misle da će djeca svoje potencijale razviti sama od 
sebe. Stoga je važno organizirati i provoditi adekvatne i svrsishodne 
programe tjelesnog vježbanja za svu djecu. Osnovni cilj Univerzalne 
sportske škole jest razvijati zdravstvenu kulturu u svrhu čuvanja i 
unapređivanja vlastitog zdravlja i zdravlja okoline, zadovoljiti dječje 
potrebe za kretanjem, tj. vježbanjem i na temelju toga stvoriti zdrave 
navike svakodnevnog tjelesnog vježbanja. 

Realizacija programa Univerzalne sportske škole daje djeci 
mogućnost da pitaju i dobe stručan odgovor, da komuniciraju, ana- 
liziraju, integriraju, kao i da primaju multikulturni pogled na svijet 
te da na taj način sportski program dožive kao dio odgojnog i obra- 
zovnog iskustva. 

Program Univerzalne sportske škole nije usmjeren na stvaranje 
vrhunskih sportaša, već na poticanje optimalnog razvoja kao temelja 
za stvaranje budućih vrhunskih sportaša. Treninzi se provode dva 
puta tjedno i traju 45 minuta, a provodi ih profesor kineziologije. 

Gordan Poslončec, mag. kin 


STARTALA MALONOGOMETNA LIGA OPĆINE 
RADOBOJ 


Športsko-kulturna udruga građana «Josip Poljak» iz Jazvina i 
ove godine organizira Općinsku malonogometnu ligu. Za ovogo- 
dišnje natjecanje prijavljeno je 10 ekipa i to: Hrvoj promet, Gorjani 
Sutinski, Emos promet, Emos promet juniori, Jazvine, Leta-rol 
Radoboj, Špur Radoboj, Radobojski Bregi, Dundo promet i Velika 
Ves. 

Sve utakmice igrat će se na igralištu PŠ u Jazvinama, a prvo 
kolo odigrano je u nedjelju 23. svibnja. 

Postignuti su sljedeći rezultati: 

Hrvoj promet-Gorjani Sutinski 5:3 

Leta-rol Radoboj-Špur Radoboj 4:4 

Radobojski Bregi-Dundo promete 1:12 

Emos juniori-Jazvine 1:3 

Emos-V. Ves 1:2 

Utakmice slijedećih kola također se igraju u Jazvinama nedje- 
ljom, a početak utakmica u narednim će kolima biti u 19 sati. 


(M.T.) 

JOSIP GOTLIN 


U radničko seljačkoj obitelji Gotlin 5. kolovoza 1922. 
godine na svijet je došao sin kojemu su otac Janko, željezničar 
i majka Alojzija, domaćica, dali ime Josip. Tog dana vjerojatno, 
osim dobrih vila, nitko nije znao što će taj dječak postići u 
Životu koji će potrajati nešto manje od 88 godina. Njegovim 
rođenjem i životom Radoboj je dobio još jedno ime kojim se 
treba ponositi, a bilo bi dobro da se na odgovarajući način i 
osigura od zaborava. 

Ovaj tekst pokušaj je da se dio toga i ostvari. 

Mali Josip, kao i ostala djeca s ovog područja završio je 
osnovnu školu u Radoboju, a potom pješačeći po lijepom i 
lošem vremenu gimnaziju u Krapini. Otac koji je imao tada 
, kao i danas zaposleni u državnim službama, određenu so- 
cijalnu sigurnost svog je sina poslao na daljnje školovanje. 
Porijeklom iz seljačke zagorske obitelji mali je Josip poželio 
studirati ono što će pomoći njegovim roditeljima i svima koji 
se bave poljoprivredom. Upisao se na tadašnji Poljoprivredno- 
šumarski fakultet u Zagrebu. Diplomirao je 1949. godine, da- 
kle u svojoj 27. godini života, da bi na istom fakultetu obranio 
doktorski rad 1956. godine i stekao titulu doktora poljopri- 
vrednih znanosti. Tema njegovog doktorskog rada bila je « 
Fiziološke osobine i kvaliteta zrna domaćih sorta kukuruza 
te sortnih križanaca». Na Agronomskom fakultetu u Zagrebu 
1949. godine postaje asistent, potom je docent pa izvanredni, 
a od 1967. redovni profesor. 

U međuvremenu boravi u SAD-u gdje specijalizira na 
tamošnjim sveučilištima proizvodnju sjemena hibridnog ku- 
kuruza i primjenu nuklearne energije u poljodjelstvu. 

Rezultat te specijalizacije su i hibridi kukuruza Be 21 
i Be 22 koje Josip Gotlin selekcionira i daje poljoprivredni- 
cima mogućnosti ostvarivanja visokih prinosa kukuruza. Uz 
suradnike u svojem znanstvenom radu proizvodi još 17 pri- 
znatih hibrida kukuruza. Njegove sposobnosti vidljive su i na 
području pisanja brojnih stručnih knjiga, priručnika i bro- 
šura. Tako već1967. godine izdaje priručnik za studente « 
Suvremena proizvodnja kukuruza», 1970. izlazi prvo a 1979. 
godine drugo izdanje knjige «Specijalno ratarstvo». 1981. go- 
dine iz tiska izlazi njegov znanstveni rad « Osnovni principi 
suvremene tehnologije proizvodnje pšenice». 1991. godine ti- 
skan je priručnik « Proizvodnja zobi», a 1992. njegov posljed- 
nji objavljeni znanstveni rad «Proizvodnja šećerne repe». 

Radoboj i obitelj Gotlin mogu se ponositi što je iz nji- 
hove sredine ponikao i znanstvenik koji je pune 43 godine 
kao profesor odgajao mlade stručnjake iz poljoprivrednih zna- 
nosti, a u vremenu od 1978. do 1981. godine bio je dekan 
Agronomskog fakulteta. 

Kao priznati znanstvenik bio je traženi suradnik u mno- 
gim stručnim časopisima. Tako je svoje znanstvene radove 
objavljivao u časopisima «Poljoprivredna znanstvena smotra», 
«Agronomski glasnik», «Biljna proizvodnja», «Suvremena po- 
ljoprivreda», »Hibridni kukuruz», «Agroinovacije» i drugima 
dok je u nekim stručnim časopisima obavljao i dužnost ured- 
nika. Njegova su djela brojni projekti o proizvodnji kukuruza, 
ječma, sirka i drugih poljoprivrednih kultura. Bio je pokretač 


prvog savjetovanja agronoma 1969. godine, a u narednim je 
godinama bio glavni organizator takovih skupova. 

Uz sve to imao je vremena za obavljanje dužnosti pred- 
sjednika Društva inženjera i tehničara Hrvatske. Za svoj rad 
primio je 1961. godine najvišu nagradu za znanstveni rad 
«Nikola Tesla». 

Svoj životni put profesor, doktor Josip Gotlin završio 
je 20. ožujka 2010. godine. Sahranjen je na zagrebačkom 
Mirogoju , iako mu je želja, prema pričanju nekih članova rod- 
bine, bila da počiva na radobojskom groblju. 

Otišao je tako još jedan velikan rođen u Radoboju, gdje 
je naučio i prva slova abecede, koji je svojim znanjem u mno- 
gome pridonio unapređenju poljoprivredne proizvodnje, i koji 
je uvijek bio ponosan na svoje rodno mjesto. Postoji anegdota 
prema kojoj je profesor Gotlin jednom prilikom u Londonu 
zahvaljujući ponosu na svoj Radoboj zaradio bogatu večeru. 
Dogodilo se to prilikom znanstvenog boravka na londonskom 
sveučilištu kada je suradnicima i domaćinima pričao o fosil- 
nim nalazima u Radoboju. Nisu mu vjerovali, a on ih je odveo 
u londonski muzej, gdje se čuva fosilni ostatak velikog lep- 
tira iz Radoboja. Kako je prije toga pala oklada o tome da će 
im u Londonu dokazati značaj svog rodnog mjesta, njegovim 
kolegama nije preostalo drugo već da plate večeru u skupom 
londonskom restoranu. 

Obitelj Gotlin nastavlja tradiciju znanstvenog rada jer je 
putem Josipa Gotlina , brata svog djeda Stjepana ,nastavila 
Tanja Gotlin Čuljak, koja se na istom fakultetu bavi znanstve- 
nim radom. (Vir) 


Ove godine vremenski uvjeti , barem do sada, 
nisu išli na ruku sakupljaćima gljiva. 

No, Josip Šoštarić iz Jesenja ponosno je 
pokazao da je vrijeme vrganja ipak stiglo. 


